Iryna Koljadenko

Iryna Koljadenko (s. 28. elokuuta 1998 Irpin) on ukrainalainen painija. Hän saavutti elokuussa 2021 Tokion olympialaisissa pronssia alle 62-kiloisten sarjassa hävittyään välierässä Kirgisian Aisuluu Tynybekovalle.

Koljadenko voitti Euroopan-mestaruuden alle 62-kiloisten sarjassa Varsovassa huhtikuussa 2021
 ja Zagrebissa 2023 sekä sai EM-pronssia alle 65-kiloisissa Roomassa 2020. MM-kilpailuissa hän on saavuttanut hopeaa alle 65 kg:n painoluokassa Nur-Sultanissa 2019.

Koljadensko saavutti alle 65 kg:n sarjassa nuorten MM-pronssia 2018 sekä alle 23-vuotiaiden MM-pronssia 2018 ja 2019.

Lähteet 

Ukrainalaiset naispainijat
Ukrainalaiset olympiamitalistit
Vuonna 1998 syntyneet
Elävät henkilöt